钦定古今图书集成/明伦汇编/皇极典/第205卷 > 朱子全书 > 《与张敬夫书》
## 钦定古今图书集成/明伦汇编/皇极典/第205卷 > 朱子全书 > 《与张敬夫书》

《春秋》正朔事，比以《书》考之，凡书“月”皆不著时，疑古史
记事例只如此。至孔子作《春秋》，然后以天时加王月，
以明上奉天时、下正王朔之义，而加春于建子之月，
则行夏时之意亦在其中。观伊川先生刘质夫之意，
似是如此，但《春秋》两字，乃鲁史之旧名，又似有所未
通，幸更与晦叔订之，以见教也。